 Proza - : - Nea Tache de Vasile Dumitru : - Nea Tache de Vasile Dumitru"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > noaptea ... (Poezie) > acuarela ... (Poezie) > de(ux)camero... (Personale) > te caut ... (Poezie) > Apasare ... (Poezie) > Pasarea ... (Poezie) > Craciun cu... (Scenariu) > nu ... (Personale) > involburare... (Personale) > copacul pi ... (Personale) > stau... ... (Poezie) > e toamna ... (Poezie) > ard ... (Poezie) > Prajeala ... (Proza) > Chemarea ... (Proza) > Vara ... (Poezie) > Cantec ... (Proza) > Setea ... (Proza) > Noaptea... (Proza) > Pescar... (Proza) > Noaptea... (Proza) > Strugurii ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14047518 index.html' > Vizionari: 922 > Nea Tache proza [ ] - - - - - - - - - - - - - - - - - - - - - - - - - de Vasile Dumitru [suditeanu ] 2014-04-07 | | Mama a terminat de spalat farfuriile in oala cu apa calda de pe plita, le-a clatit in cratita asezata alaturi, pe un scaun, le-a sters cu un prosop curat si le-a dus in sala, in bufet. Tata sta intins in pat, invelit cu plapuma, rezemat cu ceafa de perna ridicata pe tablia dinspre fereastra. Trage adanc din tigara apoi sufla fumul spre tavanul din scanduri vopsite cu crem, scanduri aduse de la o casa boiereasca, daramata de stapanul ei pentru a construi o alta noua. Scandurile sunt lungi cat camera, crapate in fel si chip, linii negre care ocolesc nodurile, tesand desene imaginare. Spre ele urca lenes fuioarele albastre de fum, in unduiri de serpi transparenti. Mama se spala pe maini, turnandu-si apa dintr-o cana de tabla  ata, rosie ca un mar, isi da jos basmaua lasand sa ii curga liber parul ondulat, negru cu vite albe, se da dupa usa deschisa a sifonierului si se schimba in camasa de noapte, stinge lampa, se inchina cu fata la icoana, face o cruce si deasupra noastra si se urca in pat, langa tata. Printre perdelele albastre, insirate pe o ata de fitil, se vede o stea intepand bezna noptii de iarna. Cainele se plimba prin curte si latra o data, mirat de atata tacere. Doar fumul se mai misca, tarandu-se spre colturile tavanului. - A murit Tache, zice mama aproape in soapta. - Dumnezeu sa-l ierte, raspunde tata, apoi ia tigara din scrumiera asezata la indemana, trage adanc din ea si jarul se transforma intr-o gargarita fosforescenta, sufla fumul spre tavan si tace cateva secunde. S-a linistit, sarmanul! Mult s-a mai chinuit! Trecea zilnic spre padure, aparea de undeva de dincolo de fantana de la Tatosu, ca o aratare, un cap de magar si deasupra o fata lunga, prea lunga, cu bulbii albi ai ochilor ca doi nasturi mari din sidef, se misca incet, exasperant de incet, magarul era ca un mecanism, avea un mers de ceasornic, nu se abatea de pe mijlocul strazii, nu intorcea capul, doar fluturarile urechilor tradau viata, magarul tragea o cotiga pe scandura careia statea cocosat un om, un barbat infiorator de slab, doar piele galbena atarnand pe oase, din caciula maronie, roasa pe la margini, curgea o fata lunga, hieratica daca nu ar fi fost albul ochilor, parca fara sprancene, un nas ascutit, straveziu, o gura deschisa, cazuta, cu buze vinete... - Buna dimineata, rosteam tare. Omul din droasca nu schita niciun gest, doar ouale ochilor se intorceau spre mine, pupilele pareau niste pete decolorate, pleoapele aveau tiv rosu, buzele parca se miscau putin apoi totul se stingea ca o parere, mana cu biciul se misca usor, ca o fluturare de aripi de liliac, magarul clatina o ureche si grupul trecea prin fata mea, incet ca o secventa slow-motion dintr-un film hiper-realist... in spatele droastei mergea tantosa o capra, miscandu-si in cadenta urechile si tatele, capra intorcea spre mine doi ochi galbeni-taiosi, cu lumini de brici, si raspundea salutului meu: - Be-e-eee  - Dar de ce a suferit? indraznesc sa intreb. - Ee, tata, poveste lunga  Jarul se misca in semicerc dinspre scrumiera inspre tablia patului, se aprinde asa cum straluceau carbunii de la fieraria lui nea Sile cand acesta apasa, cu tot trupul aplecat, pe scandura foalelor, zaboveste acolo sus cat sa-si linisteasca stralucirea apoi incepe sa se miste usor prin aer, semn ca tata gesticula, nu putea sa rosteasca o vorba fara a arata cu mana "ce si cum" chiar si asa, in intuneric. Eram eu mic pe cand el era o cruce de flacau, inalt, lat, cu chimir la brau, mereu cu biciul in mana. Avea doi cai de ziceai ca sunt zmei, ieseau scantei de sub copitele lor cant trecea Tache cu caruta pe strada, el in picioare, tinea haturile cu o mana, invartea biciul cu cealalta, chiuia si caii atingeau tarana cu burtile, asa alergau, aveau narile cat pumnul (jarul se misca in zigzaguri scurte, sacadate, lasa dare de lumina pe retina mea, puteam sa desenez povestirea tatei!) si pufaiau ca locomotiva! Se fereau femeile, copiii intrau in curti, barbatii ridicau mainile a mustrare de parca ar fi zis "hoo, nebunule, o sa omori pe careva!" dar n-avea cine sa auda, caruta lui Tache era deja departe, doar praful se ridica spre varful salcamilor, sa se uite dincolo de sat, spre zarea larga, doar-doar s-o vedea vreun nor cu burta doldora de ploaie  Jarul zburator s-a mai domolit, se apropie de locul unde imi imaginez ca este capul tatei, un cap cu parul cret, sur, cu o frunte bombata si cu riduri adanci, semn ca tata radea cu toata fata, ridurile erau arse de soare dar despartite de dungi albe ce se vedeau doar cand tata se spala afara, in curte, aplecat peste lighean, cu ochii inchisi, cu clabuc peste tot, frecand cu palmele-i aspre pielea tabacita de soare, de vant si de ganduri, se auzea de parca dadea mama morcovi pe razatoare, harsti-harsti-harsti, pielea fruntii se misca in sus si in jos aratand liniile albe  Sub sprancenele drepte odihneau doua pete verzi cu nervuri maronii, nasul era proeminent, pometii reliefati, arsi de soare ca doua coji de paine prea coapta, o barba rara dar aspra, tata se barbierea numai duminica dimineata, cand mama era plecata la biserica, imbracata in haine negre, cu pantofi negri, lustruiti de sora-mea cu o carpa, tata statea in curte, pe un scaun, atarna oglinda scoasa de la lampa in gard, intindea cu o mana pielea obrazului si cu cealalta plimba briciul prin spuma alba si bogata ca barba lui Mos Craciun, se auzea de departe, de parca tata iesise la coasa: haarsti! Asa facea si coasa cu care taiam iarba prin miriste! Ocolisem coltul padurii, eram departe, departe tare de sat, de ceilalti copii cu care mergeam in fiecare zi cu vacile la pascut, imi spusese nenea Mitica de miristea de dincolo de padure, nearata si cu iarba pana la glezne  Cum am dat cu ochii de miriste aproape ca am ramas inlemnit, nea Tache coborase din cotiga, statea in picioare langa ea, magarul era legat de o huluba si statea nemiscat in soare, cu urechile pleostite si cu buza de jos atarnand, motaia si visa graunte cred, capra era legata de suian cu o sfoara lunga, se plimba prin iarba si alegea numai varfurile inspicate de mohor, nea Tache era ca un bat invelit in haine, cocarjat, frant de la mijloc, infasurat cu un brau de canepa peste care avea chimirul din piele, probabil ca fara el i-ar fi cazut trupul in iarba si picioarele ar fi inceput sa umble bezmetice, nea Tache se tinea cu o mana de cotiga si cu cealalta incerca sa taie iarba cu o coasa scurta  M-a auzit si s-a intors cu tot trupul, parca era sudat de sus pana jos, m-a privit cu ochii ce pareau doua pufuri de papadie, gata sa se imprastie daca as fi suflat spre ei si a rostit cu o voce slaba dar calda: - Tu esti a" lu" Chipiristeanu? - Da, nea Tache, sunt ala micu"... - stiu, frac-to ala mare e la oras, la scoala, bravo lui, da" cum ai ajuns pana aici? - Mi-a zis nenea Mitica... - A, barbatu" Lenutii, sor-ta, imi ia el vorba din gura. - Da, el. Nea Tache, nu ma lasi pe mine sa tai iarba? - Da" stii? Nu te-am vazut niciodata cu tac-to la treaba! - Pai cat am fost mic am fost cu mama la vie, la brigada, acum sunt mare, merg cu vaca. stiu sa cosesc, nea Tache, mi-a facut tata o coasa mica, are maner din teava, sa nu se rupa usor, am dat cu ea si prin vie, stiu sa ocolesc o craca, un musuroi... - Ai grija sa nu iti dai cu ea in picior, zice nea Tache, intinzandu-mi coasa. Apoi s-a urcat, chinuit, in caruta, a scos din traista painea, branza si sticla cu apa si a inceput sa minance, cu ochii fixati pe mine. Vaca pastea pe langa capra, magarul statea ca o statuie din bronz, vara se intindea, lenesa, peste padurea ce era verde aici, langa noi, dar albastrie in departare, peste miristea care amesteca cioatele galbene ale paielor de grau cu florile de cicoare, cu spice de mohor sau varfuri de stir, peste orizontul in care linia ferata parea un fermoar ce unea pamantul cu cerul. O cioara vaslea prin aerul de vata, a coborat brusc pe o aripa, curioasa, a carait o data, scurt, trezindu-ma, am scuipat in palme si am tras prima brazda, haarsti! Nea Tache bea apa din sticla de borvis, impingea sticla in sus, nu putea sa dea capul pe spate, gal-gal-gal si omuletul se plimba in sus si in jos deranjand cutele pielii de pe gat, ochii erau tot atintiti spre mine, ori spre nicaieri, doar mie mi se parea ca ma urmaresc... Am umplut droasca cu iarba, am inhamat magarul, am strins funia caprei si am zis: - Gata, nea Tache! - Sa traiesti, nepoate, sa-ti dea Dumnezeu sanatate! Avea glasul stins si o lucire umeda pe cocoloasele ochilor. Soarele statea in genunchi la marginea zarii, isi facea rugaciunea de seara, vaca a mugit scurt, privindu-ma cu ochii ei mari de parca ar fi spus "hai ca ma doare ugerul, e drum lung pana la vitel", am mai privit odata baraganul ca o tava cu placinta asezata pe masa Domnului, m-am simtit ca un voievod rotindu-si privirea peste tara si am pornit spre casa. - Era neam cu noi? intreb eu soptit, sa nu deranjez panza de liniste ce se intindea dinspre boaba de lumina a candelei. - Era var cu mine, raspunde mama. - Purta doua braie si vara, zic eu. - Avea mijlocul rupt, iese din intuneric si vocea tatei, aducind cu ea si firul subtire al luminii de jar. Stai sa vezi. A fost o vara uscata de nu crestea nici chirul, a mai nesuferita buruiana. tin minte ca tata, bunica-tu, muncea la Pana pe mosie, cat era ziua de mare si fierbinte de ardea camasa in spate, pentru un pumn de malai pe zi, malai pe care mama, bunica-ta, il fierbea seara imediat, cu putina sare si atat, noi stateam pe langa ea ca puii de randunica in cuib, cu ciocurile cascate... Tot satul gemea numai Tache radea cu hohote in caruta lui, de parca nu-i pasa de nimic. Tata avea doi boi care aratau ca doi pisoi jigariti, numai coaste, era in stare sa le dea lor malaiul, zicea el ca o gospodarie fara boi se topeste ca zapada primavara, tata era negru la fata, nu l-am vazut niciodata cu noi la masa in vara aia, cred ca ne lasa noua totul, mama era mai tot timpul langa icoane, facand cruci, oamenii prin sat pareau morocanosi, suparati, numai Tache, cu o mana la chimir si cu biciul in cealalta privea de sus, ca vatafii... intr-o noapte fara luna venea de la crasma, crasma lu" nea ilie, vecinu" lu" Tache, Stoian. Mai-mai sa dea peste caruta oprita pe carare, langa poarta. - Care esti, ma? A zis nea Stoian. Din caruta - nimic! Parca ar fi auzit horcaieli, parca nu. - Care esti, ma? Repeta nea Stoian si aprinde un chibrit. in lumina slaba a vazut doi ochi holbati, fixandu-l. S-a repezit in curte, strigand la geam "nea ioanee, hai ca e Tache mort in caruta"! S-a aprins lampa in casa apoi nea ion, in izemne, se repede la poarta. Tache era rupt tot, picioare, mani, dinti sparti, mort, ce mai  Ani de zile a zacut, oblojit cu buruieni, cu alifii, i-a facut popa maslu peste maslu, geaba! Rupt a ramas! Fara brau e ca un snop de paie nelegat, se imprastie pe jos  - Dar cine sa fi facut asta? - Lasa-l, omule, ce-a fost a fost... - Sa se odihneasca, fai femeie, n-am avut nimic de impartit cu el, de ce nu l-as lasa acum in pace? Dar daca isi vedea de campul lui era acum bunic, la cat era de falnic traia mult si bine. Nu i-a placut munca, ziua bea si noaptea fura din hambarele de la conac! Urciorul nu merge de multe ori la apa... Cine stie cati paznici o fi batut la viata lui... - Ai auzit tu asta? - E, am auzit, nu a descoperit jandarmul nimic, de unde sa stiu eu? Vorbeste lumea la crasma... - Gura lumii sloboda! - Da" nici fum fara foc! Mama s-a rasucit pe perna, tata a apasat chistocul in scrumiera, mi-am tras plapuma peste cap dupa ce am mai privit o data steaua ca un ochi alb. Caldura m-a luat in brate, toropindu-ma... | index 'pageview'); 